
OBRAZLOŽENJE
IZMJENA I DOPUNA FINANCIJSKOG PLANA (REBALANSA) ZA 2026. GODINU

Sukladno odredbama Zakona o proračunu i proračunskoj metodologiji, u nastavku se daje detaljno tekstualno obrazloženje Izmjena i dopuna Financijskog plana (Rebalansa) Pučkoga otvorenog učilišta Sveti Ivan Zelina za 2026. godinu, s posebnim osvrtom na uvrštavanje prenesenog rezultata poslovanja iz prethodne proračunske godine.
1. OBRAZLOŽENJE PRENESENOG REZULTATA POSLOVANJA IZ 2025. GODINE
Financijskim izvještajima za 2025. godinu utvrđen je ukupni preneseni rezultat poslovanja u iznosu od =-8.130,64 €. S obzirom na proračunska pravila i obvezu analitičkog praćenja po izvorima financiranja, navedeni rezultat se ne prebija, već se u ovom rebalansu iskazuje odvojeno kroz sljedeće pozicije:

Izvor 1.1. (Opći prihodi i primici) – Manjak poslovanja: =14.864,09 €
Izvor 5.2.1 (Pomoć županijski proračun pučko učilište) – Manjak poslovanja: =41,81 €
Izvor 3.4. (Vlastiti prihodi) – Manjak poslovanja: =285,31 €
2. OBRAZLOŽENJE MANJKA PO IZVORU 1.1 (METODOLOŠKI MANJAK)
Iskazani manjak na izvoru 1.1 u iznosu od =14.864,09 € predstavlja isključivo metodološki manjak nastao u prethodnoj proračunskoj godini (listopad 2025.) uslijed prelaska Pučkog otvorenog učilišta Sveti Ivan Zelina na poslovanje putem riznice osnivača (jedinstvenog računa proračuna). Ovaj manjak je tehničke naravi i proizašao je iz vremenskog raskoraka u priznavanju tekućih rashoda za zaposlene (plaća te neki materijalni rashodi) po načelu nastanka događaja i stvarnog povlačenja likvidnih sredstava kroz sustav riznice.
U ovim Izmjenama i dopunama Financijskog plana, u skladu s tehničkim zahtjevima SPI aplikacije, ovaj manjak je uvršten na stranu rashoda (osnovni račun 92221 - Preneseni manjak poslovanja) s pozitivnim predznakom, a uravnotežen je odgovarajućim povećanjem planiranih tekućih prihoda iz nadležnog proračuna osnivača (odjeljak 6711) na istom izvoru financiranja (1.1.). Sredstva za pokriće ovog manjka osnivač je u cijelosti osigurao u svom proračunu, čime je saldo na Izvoru 1.1 doveden u ravnotežu (0,00 €).
3. OBRAZLOŽENJE MANJKA PO IZVORU 5.2.1 (METODOLOŠKI MANJAK)
Iskazani manjak na izvoru 5.2.1 u iznosu od =41,81 € predstavlja, također, metodološki manjak nastao u prethodnoj proračunskoj godini (listopad 2025.) uslijed prelaska Pučkog otvorenog učilišta Sveti Ivan Zelina na poslovanje putem riznice osnivača (jedinstvenog računa proračuna). Ovaj manjak je tehničke naravi i proizašao je iz vremenskog raskoraka u priznavanju tekućih rashoda za zaposlene (materijalni rashodi – Likovno izlagački program Galerije Kraluš) po načelu nastanka događaja i stvarnog povlačenja likvidnih sredstava kroz sustav riznice.
U ovim Izmjenama i dopunama Financijskog plana, u skladu s tehničkim zahtjevima SPI aplikacije, ovaj manjak je uvršten na stranu rashoda (osnovni račun 92221 - Preneseni manjak poslovanja) s pozitivnim predznakom, a uravnotežen je odgovarajućim povećanjem planiranih tekućih prihoda iz nadležnog proračuna osnivača (odjeljak 6711) na istom izvoru financiranja (5.2.1). Sredstva za pokriće ovog manjka osnivač je u cijelosti osigurao u svom proračunu (putem Pomoći iz županijskog proračuna, po ugovoru o dodjeli financijskih sredstava), čime je saldo na izvoru 5.2.1 doveden u ravnotežu (0,00 €).

4. OBRAZLOŽENJE I NAMJENA VLASTITOG VIŠKA PO IZVORU 3.4.
Preneseni višak prihoda na izvoru 3.4. (Vlastiti prihodi) u iznosu od =6.775,26 € ostvaren  prebijanjem prenesenog viška iz prethodnih godina i manjka prihoda poslovanja u 2025.
U rebalansu za 2026. godinu, ovaj višak je uvršten kroz proračunsku poziciju računa 92211 – Višak vlastitih prihoda, te se raspoređuje za pokriće tekućih materijalnih rashoda poslovanja (skupina 32) unutar izvora 3.4., čime se omogućuje njegovo namjensko trošenje do kraja tekuće godine proračuna. Time je i izvor 3.4. u potpunosti uravnotežen.

